**Ռուբի Ռոուզ Լանգենհայմ** (անգլ.՝ Ruby Rose Langenheim, առավել հայտնի է որպես **Ռուբի Ռոուզ**, մարտի 20, 1986(1986-03-20), Մելբուռն, Ավստրալիա), ավստրալիացի մոդել, հեռուստահաղորդավարուհի, դիջեյ, երգչուհի և դերասանուհի։ Հայտնի է դարձել Նեթֆլիքսի թողարկած «Նարնջագույնը նոր սևն է» հեռուստասերիալում կատարած դերի շնորհիվ։

Կենսագրություն
--------------

Ռուբի Ռոուզ Լանգենհայմը վաղ մանկությունն անցկացրել է Վիկտորիա նահանգի ֆերմայում (Ավստրալիա)։ 20 տարեկանում մայրը փախել է հորից, երբ Ռոուզը եղել է մեկ տարեկան։ Ռոուզը նշել է, որ մինչև Հոբարթ հասնող ինքնաթիռի տոմս գնելը, մայրը գողացել է հեռուստացույց և վաճառել է այն:մՍկզբում նրանք բնակություն են հաստատել Ռուբիի մորաքրոջ՝ Մարիամի մոտ, որի մասին նա պահպանել է ամենաջերմ հիշողությունները։ Հաջորդել են բազմաթիվ տեղափոխություններ, որոնց ընթացքում նրանք մշտապես ապրել են կարիքի մեջ, մինչև Մելբուռնում հաստատվել են տատիկի մոտ՝ Դայրե Ռոուզ Լենգեյհեմը։

Մանուկ հասակում Ռուբին սեռական բռնություն է վերապրել նրա ազգականներից մեկի կողմից, որի պատճառով սկսել է տառապել մանիկալ-դեպրեսիվ պսիխոզով (երկբևեռ խանգարում) և փորձել է ինքնասպան լինել։

Մելբուռնում նա հաճախել է համալսարանական դպրոց և Ֆութսկրեյի քաղաքային քոլեջ։

Կարիերա
-------

Առաջին համբավը Ռուբի Ռոուզը ստացել է 2002 թվականին, երբ նա մասնակցել է ավստրալիական Girlfriend ամսագրի կողմից կազմակերպված մոդելների մրցույթին։ Նա զբաղեցրել է երկրորդ հորիզոնականը՝ զիջելով միայն Քեթրին Մակնիլին։

### Հեռուստատեսություն

Ռուբի Ռոուզը ASTRA AWARDS մրցանակի է արժանացել «Սիրելի հեռուստահաղորդավարուհի» անվանակարգում։ Նա նաև մասնակցել է ավստրալիական Talkin' 'Bout Your Generation գեյմ-շոուին, որտեղ աշխատել է հայտնի կատակերգու Ջոշ Թոմասի հետ նույն նկարահանման հարթակում։ Նա Australia's Next Top Model թոք-շոուի դրվագներից մեկում եղել է հրավիրված դատավոր։ Հաղորդման եզրափակիչում Ռուբին կատարել է թղթակցի դերը։

2009 թվականին Ռուբին դարձել Է The 7pm Project ծրագրի համասեփականատերերից մեկը, որը հեռարձակվել է ավստրալիական Network Ten հեռուստաալիքով։

2010 թվականին եղել է Վանկուվերի ձմեռային Օլիմպիական խաղերի հատուկ թղթակից։

### Կինո

2013 թվականին Ռուբի Ռոուզը նկարահանվել է Քրիստինա Ռիչիի հետ «Կյանքի փորձ» ֆիլմում։

2015 թվականի հունիսի 11-ին թողարկվել է Ռուբիի մասնակցությամբ «Նարնջագույնը նոր սևն է» սերիալի 3-րդ եթերաշրջանը, իսկ 2015 թվականի հունիսի 12-ին թողարկվել է «Մուգ նյութ» սերիալի 1-ին եթերաշրջանը, որում հաստատվել է Ռուբիի մասնակցությունը։

2017 թվականին թողարկվել է «Երեք իքս։ Համաշխարհային տիրակալություն» ֆիլմը Դիզելի հետ, որտեղ Ռուբին խաղում է գործընկեր Քսանդեր Քեյջի դեր։ Նույն թվականին նկարահանվել է «Չարի բնակավայր։ Վերջին գլուխ» ֆիլմում։

2018 թվականին Ռուբին դեր է խաղացել «Մեգ։ Խորության հրեշ» ֆիլմում՝ գլխավոր դերում Ջեյսոն Սթեթհեմի մասնակցությամբ։ 2018 թվականին նա նաև ստացել է CW հեռուստաալիքի արտադրության «Բեթվումն» սերիալի գլխավոր դերը։ 2018 թվականին խաղացել է ռոք խմբի վոկալիստուհու դերը «Կատարյալ ձայն 3» ֆիլմում։

### Նորաձևություն

2010 թվականին Ռուբի Ռոուզը համագործակցել է ավստրալիական Milk and Honey լեյբլի հետ՝ իր MADTV հագուստի հավաքածուի ստեղծման համար։

### Երաժշտություն

2013 թվականին Gary Go-ի հետ միասին ձայնագրել է Guilty Pleasure անվանումով սինգլը, որի համար նկարահանվել է նաև համանուն տեսահոլովակը։ Ավելի ուշ թողարկվել Break Free երգը։ Ռուբի Ռոուզի երգերի լսումների քանակը last.fm-ում համարյա հասել են 50 000 000-ի։

Անձնական կյանք
--------------

Դպրոցում և քոլեջում Ռուբին տառապել է իր դասընկերների կողմից հոգեբանական և ֆիզիկական բռնությունից, որը հետևանք էր այն բանի, որ 12 տարեկանում Ռոուզը որոշել է դասընկերներին ասել, որ նա լեսբուհի է։ 16 տարեկանում նման բախումներից մեկի հետևանքով, որի ժամանակ նրան ծեծել են քոլեջի ճաշարանում աթոռին, Ռուբին հոսպիտալացվել է։

2009 թվականին Ռուբին նկատվել է ավստրալիացի թոփ մոդել Քեթրին Մակնիլի հետ հանբուրվելիս։ Ավելի ուշ լուրեր են տարածվել նրանց ամուսնության մասին, որը չեղարկվել է 2010 թվականին։ Որոշ ժամանակ անց երեկույթին նա ծանոթացել է Ֆիբի Դալի հետ, որը հագուստի դիզայներ և մանկական դասական գրականության գրող Ռոալդ Դալի թոռնուհին է, նրա հետ սկսել է սիրավեպ։ Զույգը նշանադրվել է, սակայն 2015 թվականի դեկտեմբերի 14-ին Ռուբի Ռոուզը և Ֆիբի Դալը հայտարարել են սոցիալական ցանցերում իրենց բաժանման մասին։

Ռուբին նաև 2016 թվականի հոկտեմբերից ռոմանտիկ հարաբերություններ է ունեցել Ջեսիկա Օրիլյասոիզի հետ, որից բաժանվել է 2018 թվականի ապրիլին։

2019 թվականին Ռոուզը մեջքի արտակարգ վիրահատություն է տարել ողնաշարի հետ կապված խնդիրների պատճառով, որոնք հանգեցրել են երկու միջողնային ճողվածքների, դրանք նա ստացել է «Բեթվումն» հեռուստասերիալի նկարահանման հարթակում կասկադերային հնարքների կատարման արդյունքում։ Նա պատմել է, որ վիրահատությունը եղել է ռիսկային։

Տեսահոլովակներ
--------------

* 2013՝ *Guilty Pleasure*
* 2013՝ *One way or another*
* 2014՝ *Break Free*
* 2016՝ *On your Side* (*The Veronicas* խմբի տեսահոլովակ)
* 2015՝ *Russ - My Baby*

Ծանոթագրություններ
------------------

1. ↑  Лесбиянка снялась для мужского журнала Archived 2014-11-13 at the Wayback Machine.. Internovosti.ru. Архивировано из первоисточника 2014-09-23.
2. ↑  Ruby Rose & Gary Go Archived 2014-11-13 at the Wayback Machine.. Europaplus.ru. Архивировано из первоисточника 2014-09-22.
3. ↑  Christian Taylor (2008). "Ruby Rose". samesame.com.au. Արխիվացված է the original 2008 թ․ դեկտեմբերի 19-ին. Retrieved 2008 թ․ դեկտեմբերի 28. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  Wilson, Kim (2009 թ․ մայիսի 24). "MTV star Ruby Rose's dark past". *Herald Sun*. Արխիվացված է the original 2009 թ․ մայիսի 27-ին. Retrieved 2009 թ․ մայիսի 30. `{{cite news}}`: Unknown parameter `|dead-url=` ignored (`|url-status=` suggested) (help)
5. ↑  "Ruby Rose – Relationships – Wear It With Pride". wearitwithpride.com.au. Արխիվացված է the original 2010 թ․ փետրվարի 7-ին. Retrieved 2015 թ․ մարտի 28. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  Ruby Rose confronts her demons
7. ↑  "Ruby Rose is back on TV and she's 'fired up and excited about everything again'". Արխիվացված է the original 2015 թ․ օգոստոսի 14-ին. Retrieved 2020 թ․ մայիսի 27. `{{cite web}}`: Unknown parameter `|dead-url=` ignored (`|url-status=` suggested) (help)
8. ↑  "Ruby Rose Bashed, Hospitalised After Bullying". SameSame.com.au. 2009 թ․ ապրիլի 27. Արխիվացված է the original 2009 թ․ ապրիլի 30-ին. Retrieved 2009 թ․ մայիսի 30. `{{cite web}}`: Unknown parameter `|dead-url=` ignored (`|url-status=` suggested) (help)
9. ↑  Руби и Фиби — самая горячая лесби-пара 2014 Archived 2014-09-02 at the Wayback Machine.. Lesbiru.com. Архивировано из первоисточника 2014-09-22.
10. ↑  Who is Ruby Rose anyway ? Archived 2015-02-25 at the Wayback Machine.. Rubyrose.org. Retrieved 2014-09-22.
11. ↑  Talkin' 'Bout Your Generation: Season 1, Episode 1.Imdb.com. Retrieved 2014-09-22
12. ↑  Australia’s Next Top Model Cycle 5 Episode 07 — Media Virgins. Youtube.com. Retrieved 2014-09-22.
13. ↑  Руби Роуз. Okino.ua. Архивировано из первоисточника 2014-09-23.
14. ↑  Ruby Rose talls Olympics from Vancouver(չաշխատող հղում)
. Novafm.com.au. Retrieved 2014-09-23.
15. ↑  Milk and Honey designed by Ruby Rose Archived 2018-06-30 at the Wayback Machine.. Popsugar.com.au. Retrieved 2014-09-23.
16. ↑  Ruby Rose. Lastfm.ru. Retrieved 2014-09-23.
17. ↑  Ruby Rose confronts her demons
18. ↑  "Ruby Rose and Catherine McNeil".
19. ↑  "Congrats! Ruby Rose Is Engaged To Phoebe Dahl". BuzzFeed. Retrieved 2015 թ․ հոկտեմբերի 27.
20. ↑  ‘Batwoman’ Star Ruby Rose Reveals Emergency Neck Surgery After Stunt Injury (Graphic Video)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՏիկՏոկ · ՅուԹյուբ (անգլ.) |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Filmportal · Internet Movie Database · ԿինոՊոիսկ · Metacritic · MusicBrainz |
|  |
| Չափորոշչային վերահսկողություն | CONOR: 294175075 · GND: 1124022023 · LCCN: ns2017000959 · VIAF: 9983149619397504010007 · WorldCat VIAF: 9983149619397504010007 |

 |